Diari Oficial de la Generalitat Valenciana


Sumari del DOGV 6071, del 04-08-2009 (2009/8715)

RESOLUCIÓ de 10 de juliol de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de la Fundació Institut Valencià d'Oncologia per a fer extraccions i trasplantaments de progenitors hematopoètics autòlegs.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8715


Data del document
:   10-07-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 10 de juliol de 2009, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de la Fundació Institut Valencià d'Oncologia per a fer extraccions i trasplantaments de progenitors hematopoètics autòlegs. [2009/8715]  
La Fundació Institut Valencià d'Oncologia va renovar l'autorització sanitària per a fer extraccions i trasplantaments de progenitors hematopoètics autòlegs per la Resolució de la Conselleria de Sanitat de 21 d'octubre de 2005.  
Manuel Llombart Fuertes, director general de la Fundació Institut Valencià d'Oncologia, va presentar, amb data 10 de juny de 2009, la sol·licitud de renovació de l'autorització sanitària per a fer extraccions i trasplantaments de progenitors hematopoètics autòlegs.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, i els decrets 176/2004, de 24 de setembre, i 120/2007, de 27 de juliol.  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc renovar l'autorització sanitària de la Fundació Institut Valencià d'Oncologia per a fer extraccions i trasplantaments de progenitors hematopoètics autòlegs. Esta autorització és vàlida per un període de quatre anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 10 de juliol de 2009.- La directora general d'Ordenació, Avaluació i Investigació Sanitària: Pilar Viedma Gil de Vergara.